Diari Oficial de la Generalitat Valenciana


Sumari del DOGV 9385, del 18-07-2022 (2022/6728)

RESOLUCIÓ de 28 de juny de 2022, de la directora general de Recursos Humans, per la qual, en estimació de recursos de reposició, es modifica la Resolució de 7 de setembre de 2021, de la directora general de Recursos Humans, per la qual es publica la resolució definitiva del concurs general per a la provisió de llocs no bàsics de gestió sanitària de naturalesa funcionarial, sector administració especial, dependents dels serveis centrals, direccions territorials de Sanitat i Inspecció de Serveis Sanitaris, de la Conselleria de Sanitat Universal i Salut Pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9385

Data del DOGV
:   18-07-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/6728


Data del document
:   28-06-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública
    * funcionari

RESOLUCIÓ de 28 de juny de 2022, de la directora general de Recursos Humans, per la qual, en estimació de recursos de reposició, es modifica la Resolució de 7 de setembre de 2021, de la directora general de Recursos Humans, per la qual es publica la resolució definitiva del concurs general per a la provisió de llocs no bàsics de gestió sanitària de naturalesa funcionarial, sector administració especial, dependents dels serveis centrals, direccions territorials de Sanitat i Inspecció de Serveis Sanitaris, de la Conselleria de Sanitat Universal i Salut Pública. [2022/6728]  
Per la Resolució de 7 de setembre de 2021, de la directora general de Recursos Humans, es va publicar la resolució definitiva del concurs general per a la provisió de llocs no bàsics de gestió sanitària de naturalesa funcionarial, sector administració especial, dependents dels serveis centrals, direccions territorials de Sanitat i Inspecció de Serveis Sanitaris de la Conselleria de Sanitat Universal i Salut Pública (DOGV 9172, 13.09.2021), que va incloure una relació comprensiva de la totalitat de persones concursants, ordenada de major a menor puntuació total, amb indicació de la puntuació obtinguda per cada participant en cadascun dels apartats del barem i el lloc adjudicat a cada participant, tenint en compte l'ordre de preferència que haguera fet constar en la sol·licitud i una segona relació de persones que havien de ser excloses del concurs, amb indicació de la causa que motivava la seua exclusió.  
  
En data 30 de setembre de 2021 es va efectuar el cessament en els llocs de treball que estaven exercint les persones adjudicatàries incloses en el punt a) de l'annex de la Resolució de 7 de setembre de 2021, de la directora general de Recursos Humans (DOGV 9172, 13.09.2021) i en data 1 d'octubre de 202,1 la presa de possessió de les destinacions adjudicades per aquesta resolució.  
Contra l'adjudicació definitiva del citat concurs general diverses persones interessades van interposar recurs de reposició.  
Amb caràcter previ a la resolució dels recursos de reposició es van emplaçar les persones interessades en el procediment de revisió en via administrativa del citat concurs general, a l'efecte que pogueren presentar al·legacions.  
Finalitzat el procediment de revisió en via administrativa, s'han resolt els recursos de reposició per la Direcció General de Recursos Humans i notificat a les persones interessades les respectives resolucions estimatòries i desestimatòries, en virtut de les quals, s'alteren algunes de les adjudicacions dels llocs de la Resolució de 7 de setembre de 2021, de la directora general de Recursos Humans (DOGV 9172, 13.09.2021).  
De conformitat amb l'anteriorment exposat i fent ús de la competència atribuïda per l'article 17 del Decret 185/2020, de 16 de novembre, d'aprovació del Reglament orgànic i funcional de la Conselleria de Sanitat Universal i Salut Pública, resolc:  
  
Primer  
Modificar, des de l'1 de juliol de 2022, les adjudicacions dels llocs de la Resolució de 7 de setembre de 2021, de la directora general de Recursos Humans per la qual es publica la resolució definitiva del concurs general per a la provisió de llocs no bàsics de gestió sanitària de naturalesa funcionarial, sector administració especial, dependents dels serveis centrals, direccions territorials de Sanitat i Inspecció de Serveis Sanitaris de la Conselleria de Sanitat Universal i Salut Pública (DOGV 9172, 13.09.2021), que s'assenyala en l'annex I.  
  
  
Segon  
Publicar novament de manera íntegra en l'annex II, i fer servir la publicació de notificació a les persones interessades, la resolució definitiva, que inclou:  
a) Una relació comprensiva de la totalitat de persones concursants, ordenada de major a menor puntuació total, amb indicació de la puntuació obtinguda per cada participant en cadascun dels apartats del barem i el lloc adjudicat a cada participant, tenint en compte l'ordre de preferència que haguera fet constar en la sol·licitud.  
b) Una segona relació de persones que han de ser excloses del concurs, amb indicació de la causa que motiva la seua exclusió.  
  
Tercer  
Informar que el termini de presa de possessió serà d'un mes comptat a partir de l'endemà de la publicació de la present resolució en el Diari Oficial de la Generalitat Valenciana.  
Perdran els drets derivats de la seua participació en el procés selectiu els qui, transcorregut aquest termini, no s'hagen incorporat a la seua destinació, excepte causa de força major o impossibilitat així considerada, amb audiència prèvia a l'interessat, mitjançant resolució motivada de la Direcció General de Recursos Humans.  
  
La present resolució és definitiva en via administrativa i en la seua contra podrà interposar-se recurs contenciós administratiu, de conformitat amb els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats des de l'endemà de la seua notificació, davant el jutjat contenciós administratiu de la ciutat de València, o aquell en la circumscripció del qual tinga la persona recurrent el seu domicili, sense perjudici que puguen exercitar, si escau, qualsevol altre que estimen procedent.  
  
València, 28 de juny de 2022.- La directora general de Recursos Humans: Carme López Delgado.